મેળા અને તહેવારોનો દેશ ભારતમાં દરેક તહેવાર પૌરાણિક મહત્વ સાથે જોડાયેલ છે, એવા જ એક તહેવારોમાં રક્ષા બંધન પણ છે જે શ્રાવણ મહિનાની પૂર્ણિમાએ મનાવવામાં આવે છે. આ તહેવાર પર બહેન પોતાના ભાઈના હાથ પર રક્ષા સૂત્ર બાંધે છે અને બદલામાં ભાઈ બહેનની રક્ષા કરે છે. રાખડીમાં રક્ષા સૂત્રનું સૌથી વધુ મહત્વ છે. રાખડી કાચા સૂતર જેવી વસ્તુથી લઈને રંગીન કળાવા, રેશમી દોરા, સોના કે ચાંદી જેવી મોંઘી વસ્તુની પણ હોઈ શે છે. રાષ્ટ્રપતિ રામનાથ કોવિંદ અને પીએમ નરેન્દ્ર મોદીએ આજે તમામ દેશવાસિઓને રક્ષા બંધનની વધામણી પાઠવી છે.